มจร ให้ทุนวิจัยนำหลักพุทธแก้ ความคิดติดโควิด-19
พระมหาหรรษา ธมฺมหาโส ผอ.วิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย (มจร) กล่าวว่า วิทยาลัยพุทธศาสตร์ นานาชาติเตรียมมอบทุนวิจัยร่วมแก้ความคิดติดโควิด ทุนละ 50000 บาท จำนวน 2 ทุน เพื่อวิจัยหาแนวทางในสถานการณ์การระบาดของโรคนี้จนกลายเป็นทำให้คนมีความคิดติดโควิด-19 เพื่อหาคำตอบในทางพระพุทธศาสนาว่าจะร่วมตอบปัญหานี้อย่างไร จึงจะทำให้มนุษย์เผชิญหน้ากับโรคร้ายอย่างมีสติ ดังนั้น ทางวิทยาลัยพุทธศาสตร์นานาชาติจึงจะมอบทุนวิจัยร่วมระหว่างนักสาธารณสุข นักการแพทย์ นักจิตวิทยา และนักวิชาการนักปฏิบัติด้านพระพุทธศาสนา โดยให้เสนอโครงร่างภายในวันที่ 30 เม.ย. ประกาศผู้ได้รับทุนภายในวันที่ 10 พ.ค. ส่งงานวิจัยฉบับสมบูรณ์ 30 ต.ค. สอบถามได้ที่ พระบารมี นนฺทธมฺมิโก โทร.06-3269-5899พระมหาหรรษากล่าวด้วยว่า การระบาดของโควิด-19 ในขณะนี้ นอกเหนือจากยานอก ที่จะรักษากายของเราแล้ว สติจึงเป็นยาในที่จะทำหน้าที่คุ้มครองป้องกันกายใจของเราให้เผชิญหน้ากับโรคร้ายได้อย่างตื่นรู้ ไม่ตื่นตระหนก วิตกกังวลมากจนความคิดติดโรคโควิด ตัวสติจะช่วยเตือนเราให้ตื่นรู้ และพร้อมเผชิญหน้ากับโรคร้ายอย่างรู้ เท่าทัน ไม่ตื่นตระหนกตกใจไปกับข่าวสารต่างๆ จนเกิดอาการหมกมุ่นและเคร่งเครียด ทั้งนี้ การตื่นรู้ คือสภาวะของการไม่ประมาท หากแต่พยายามสร้างการตระหนักรู้ว่าที่ใดควรไป หรือไม่ควรเข้าไปหมกมุ่นหรือคลุกคลี อีกทั้งจะทำหน้าที่เฝ้าระวังตัวเองไม่ให้เป็นพาหะนำโรคร้ายไปสู่ครอบครัวและคนอื่นๆในสังคมรอบข้าง รวมไปถึงการหมั่นตรวจตราและสังเกตความผิดปกติที่เกิดกับตัวเองด้วย.
วิทยาลัยพุทธศาสตร์ นานาชาติเตรียมมอบทุนวิจัยร่วมแก้ความคิดติดโควิด ทุนละ 50000 บาท จำนวน 2 ทุน เพื่อวิจัยหาแนวทางในสถานการณ์การระบาดของโรคนี้
โควิด-19,ไวรัสโคโรนา,COVID-19,มจร.,พระพุทธศาสนา,ทุนวิจัย,ข่าววันนี้,การศึกษา